കരീപ്ര കീഴടക്കി തെരുവു നായകള് കടയ്ക്കോട് : കരീപ്രയില് തെരുവുനായ ശല്യം രൂക്ഷം. പലപ്പോഴും വാഹനങ്ങള്ക്ക് കുറുകെ ചാടി അപകടമുണ്ടാക്കുന്നത് പതിവായിട്ടുണ്ട്. കഴിഞ്ഞ ദിവസം ചൊവ്വള്ളൂരില് ഇത്തരത്തിലുണ്ടായ വാഹനാപകടത്തില് സി.പി.എം കരീപ്ര നോര്ത്ത് ലോക്കല് സെക്രട്ടറി എ.അജയഘോഷിന് ഗുരുതരമായി പരിക്കേറ്റിരുന്നു. കൊല്ലത്തെ സ്വകാര്യ ആശുപത്രിയില് ചികിത്സയിലാണ് അദ്ദേഹം. പൊറുതിമുട്ടി നാട്ടുകാര് പ്രധാന കവലകളും ഇടറോഡുകളും സന്ധ്യ കഴിഞ്ഞാല് നായകള് കൂട്ടത്തോടെ കൈയ്യടക്കും. കരീപ്ര ഗവ.എല്.പി.എസിന് സമീപത്തെ വെയിറ്റിംഗ് ഷെഡിലും തൊട്ടടുത്തുള്ള പഞ്ചായത്തോഫീസ് പരിസരത്തും നായകളെ കൊണ്ട് പൊറുതിമുട്ടിയ നിലയിലാണ് നാട്ടുകാര്. കരീപ്ര ഫാക്ടറി ജംഗ്ഷനിലും ഇതേ അവസ്ഥയാണ്. കിണറ്മുക്ക്, ഇടയ്ക്കിടം, കുഴിമതിക്കാട് ,പോസ്റ്രോഫീസ് ജംഗ്ഷന്, ഇടി മുക്ക്,തൃപ്പിലഴികം, നെല്ലിമുക്ക്, വാക്കനാട് ,നെടുമണ്കാവ് മേഖലകളിലും നാട്ടുകാരെയും യാത്രക്കാരെയും ഭയപ്പെടുത്തും വിധം നായകള് വിഹരിക്കുകയാണ്. എ.ബി.സി പ്രോഗ്രാം നടപ്പാക്കുന്നില്ല തെരുവുനായകളെ വന്ധ്യംകരിക്കുന്നതിനുള്ള എ.ബി.സി പ്രോഗ്രാം കൃത്യതയോടെ ഗ്രാമപ്പഞ്ചായത്തുകള് നടപ്പാക്കാന് ശ്രമിക്കാത്തതാണ് പ്രധാന പ്രശ്നം. തെരുവ് നായകളെ വന്ധ്യംകരിക്കുകയെന്ന ലക്ഷ്യത്തോടെ സംസ്ഥാന സര്ക്കാര് കൊണ്ടുവന്ന പദ്ധതിയാണ് ആനിമല് ബര്ത്ത് കണ്ട്രോള്. പദ്ധതി പ്രവര്ത്തനങ്ങളില് തുക വകയിരുത്താറുണ്ടെങ്കിലും വേണ്ട വിധം ചെലവഴിക്കാറില്ലെന്നതാണ് യാഥാര്ത്ഥ്യം.